
PARLAMENTUL ROMÂNIEI

CAMERA DEPUTAŢILOR

	Comisia pentru buget,

finanțe și bănci
    
	                       Bucureşti, 4.09.2013

                       Nr. 4C-2/307
                       PL-x  230/2013




  BIROULUI  PERMANENT 

                                                                    AL

CAMEREI  DEPUTAŢILOR

Vă înaintăm, alăturat, RAPORTUL asupra proiectului de Lege pentru ratificarea Convenției între România și Republica Orientală a Uruguayului pentru evitarea dublei impuneri și prevenirea evaziunii fiscale cu privire la impozitele pe venit și pe capital, semnată la București, la 14 septembrie 2012, trimis spre dezbatere în fond, cu adresa nr. PL-x 230 din 25 iunie 2013, înregistrată sub nr. 22/307 din 25 iunie 2013, Camera Deputaţilor fiind prima Cameră sesizată. 
În raport cu obiectul şi conţinutul său, proiectul de lege face parte din categoria legilor ordinare.

PREŞEDINTE
Gheorghe DRAGOMIR

RAPORT 
asupra proiectului de Lege pentru ratificarea Convenției între România

 și Republica Orientală a Uruguayului pentru evitarea dublei impuneri și prevenirea evaziunii fiscale cu privire la impozitele pe venit și pe capital, semnată la București, la 14 septembrie 2012
În conformitate cu prevederile art. 95 din Regulamentul Camerei Deputaţilor, republicat, Comisia pentru buget finanțe și bănci a fost sesizată spre dezbatere în fond, cu Proiectul de Lege pentru ratificarea Convenției între România  și Republica Orientală a Uruguayului pentru evitarea dublei impuneri și prevenirea evaziunii fiscale cu privire la impozitele pe venit și pe capital, semnată la București, la 14 septembrie 2012, trimis cu adresa nr. PL-x 230 din 25 iunie 2013, înregistrat sub nr. 22/307 din 25.06.2013.
Conform prevederilor art. 75 alin. (1) din Constituţia României, republicată, şi ale art.92 alin. (8) pct.1din Regulamentul Camerei Deputaţilor, republicat, Camera Deputaţilor este prima Cameră sesizată.
Consiliul Legislativ, prin avizul nr. 469 din 30 mai 2013, a avizat favorabil proiectul de lege. 
Proiectul de lege a fost iniţiat în baza Legii nr. 590/2003 privind tratatele şi are drept scop ratificarea de către Parlamentul României a Convenţiei între România şi Republica Orientală a Uruguayului pentru evitarea dublei impuneri şi prevenirea evaziunii fiscale cu privire la impozitele pe venit şi pe capital, semnată la Bucureşti, la 14 septembrie 2012. După ratificare, partea română va notifica partea uruguayană cu privire la îndeplinirea procedurilor legale interne necesare intrării în vigoare a convenţiei.
 Prin convenţie se reglementează cotele de impozit pentru veniturile ce se impun prin stopaj la sursă, şi anume 10% pentru veniturile sub formă de dobânzi şi redevenţe, respectiv 5% sau 10% pentru veniturile sub formă de dividende, în funcţie de cota de participare a beneficiarului dividendelor la capitalul societăţii plătitoare de dividende. Încheierea acestei convenţii va completa cadrul juridic bilateral actual şi va conduce, în acelaşi timp la promovarea cooperării economice, ştiinţifice şi culturale dintre cele două state, prin realizarea unui cadru juridic stabil referitor la modul de impozitare a veniturilor persoanelor fizice sau juridice dintr-un stat contractant, realizate în celălalt stat contractant.
În conformitate cu prevederile art. 61 din Regulamentul Camerei Deputaţilor, republicat,  membrii Comisiei au examinat proiectul de lege menţionat mai sus, în şedinţa din 03.09.2013.

Din totalul de 32 de membri ai Comisiei pentru buget, finanţe şi bănci au fost prezenţi la dezbateri 29 deputaţi.
La dezbaterea acestui proiect de lege a fost prezent, în calitate de invitat, domnul Ion Ghizdeanu – secretar de stat la Ministerul Finanţelor Publice.
În urma examinării  proiectului de lege și a opiniilor exprimate, membrii Comisiei au hotărât, cu unanimitate de voturi, să supună plenului Camerei Deputaţilor spre dezbatere și adoptare, proiectul de lege pentru ratificarea Convenției între România și Republica Orientală a Uruguayului pentru evitarea dublei impuneri și prevenirea evaziunii fiscale cu privire la impozitele pe venit și pe capital, semnată la București, la 14 septembrie 2012, în forma prezentată de Guvern.
În raport cu obiectul şi conţinutul său, proiectul de lege face parte din categoria legilor ordinare.
                        PREŞEDINTE                                          SECRETAR                     

                Gheorghe DRAGOMIR                            Mihai-Aurel DONŢU
Consilier parlamentar

